Kirottu olkoon!
Tuhatkerroin kirottu olkoon se mahti
 mi tallasi ihanteet parhaimmat,
 mi ”etujaan” varjeli, ”etujaan” vahti,
 muut ihmisyyttä kun puolsivat!
 Tuhatkertainen kirous pylvähille
 ja salvoille Jumalan auringon!
 He vetävät verhoja rikoksille,
 mut kerran ne paljaiksi pääsevät on!

 Oi, jylise, jylise Jumalan ääni,
 pyhä tuomios kansasta kaiun saa!
 On tuomion torvena raikuva lääni
 ja tuomion torvena kansa ja maa!
 Ja kerran on silmänsä auki luova,
 ken merkkejä ajan ei älyä nyt,
 ja kerran on kerjäten sovinnon suova,
 ken hyljätä sit’ ei nyt häikäillyt!

H:ki 1/12 04.

Lauri Soini.

Lähde: Työmies 2.12.1904.

Lauri Soini
Runot
Työmies
1904